Berugte Rolex-bende slaan weer toeDie berugte Rolex-bende, wat jag maak op ryk sakemanne, het volgens berigte die naweek weer in Johannesburg toegeslaan. Die eerste voorval het na bewering Saterdag in Atholl plaasgevind waar ŉ egpaar met gewere aangehou is. Die man is van sy Rolex-horlosie ter waarde van nagenoeg R50 000 en ŉ onbekende bedrag geld beroof. In ‘n tweede voorval isŉ man beroof kort nadat hy die Benmore Gardens winkelsentrum verlaat het. Die rowers het sy Rolex-horlosie gesteel en met ŉ grys motor op die vlug geslaan. Die Rolex-bende word volgens berigte met minstens sewe voorvalle in die Johannesburg area verbind.